Szegedy-Maszák Mihály-emlékkonferencia lesz a PIM-ben - Litera | Az irodalmi portál
Szegedy-Maszák Mihály-emlékkonferencia lesz a PIM-ben
A Petőfi Irodalmi Múzeum, a Kosztolányi Kritikai Kiadás Kutatócsoport és az MTA BTK Irodalomtudományi Intézet Irodalomelméleti Osztálya emlékkonferenciát szervez Szegedy-Maszák Mihály születésének 75. évfordulójára 2018. június 19-én 10 órától a PIM-ben.
A tágasság iskolája címmel hirdet emlékkonferenciát Szegedy-Maszák Mihály 75. születésnapjára a Petőfi Irodalmi Múzeum, a Kosztolányi Kritikai Kiadás Kutatócsoport és az MTA BTK Irodalomtudományi Intézet Irodalomelméleti Osztálya. A PIM-ben 2018. június 19-én 10:00-kor kezdődő a programot Prőhle Gergely, a PIM igazgatója és Dobos István kutatócsoport vezető (KKK) nyitja meg.
10.20: Dobos István: Hagyomány és korszerűség
10.45: Szilágyi Zsófia: A tárgy értelmezésébe rejtve – Márai Sándor, Ottlik Géza és Kosztolányi Dezső monográfusa
11.10: Hermann Veronika: Ahová visszatérhetünk – Az újraolvasó Szegedy-Maszák Mihály
11.35: Kusz Veronika: Spontaneitás, variáció, alkalmazkodás. Dohnányi Ernő amerikai hangversenyfelvételei
12.00: Tallián Tibor: A(z) (újra)hallgatás kényszere. Találgatások Szegedy-Maszák Mihály viszonyáról a zenéhez
elnök: Takács László
13.45: Borhi László: Szegedy-Maszák Mihály és az Indiana Egyetem
14.10: Pintér Borbála: „De én merőben más véleményen vagyok.” Szegedy-Maszák Mihály Kemény Zsigmond könyvéről
14.35: Dobás Kata: „Az örök életre ítélt Kemény Zsigmond”. Sütő András Kemény-képe
15.00: Bezeczky Gábor: Kemény Zsigmond esete az MKP-val (valamint az MDP-vel és az MSZMP-vel)
15.25: Thomas Cooper: Szegedy-Maszák Mihály: a tudós és tanár egy amerikai diák szemével
16.20: Józan Ildikó: „Amit fordításnak szokás nevezni”
16.45: Bucsics Katalin: „Ki olvas magyarul?” Kötetek Kosztolányi Dezső könyvtárából
17.10: Bengi László: Kosztolányi margójára
17.35: Zsadányi Edit: Félelem a szabadságtól. Krasznahorkai „Sátántangó” című regényének újraolvasása az újabb nemzetközi recepció összefüggésében
A konferencia előadásai után Dobos István, Z. Varga Zoltán és Takács László által egy könyvbemutatóra is sor kerül, majd 18:30-tól átadják a Szegedy-Maszák Mihály Díjat. Az átadás Bezeczky Gábor (MTA BTK Irodalomtudományi Intézet) vezeti be, majd a díjazottakat Hajdu Péter (MTA BTK Irodalomtudományi Intézet) laudálja.
Szegedy-Maszák Mihály konferencia díj